CELEX: C2005/171/45
Language: fi
Date: 2005-07-09 00:00:00
Title: Asia T-162/05: Dirk Grijseelsin ja Ana Lopez Garcían 18.4.2005 Euroopan talous- ja sosiaalikomiteaa vastaan nostama kanne

9.7.2005   
            
            
               FI
            
            
               Euroopan unionin virallinen lehti
            
            
               C 171/27
            
         Dirk Grijseelsin ja Ana Lopez Garcían 18.4.2005 Euroopan talous- ja sosiaalikomiteaa vastaan nostama kanne
   (Asia T-162/05)
   (2005/C 171/45)
   Oikeudenkäyntikieli: ranska
   Dirk Grijseels, kotipaikka Ternat (Belgia) ja Ana Lopez García, kotipaikka Bryssel, ovat nostaneet 18.4.2005 Euroopan yhteisöjen ensimmäisen oikeusasteen tuomioistuimessa kanteen Euroopan talous- ja sosiaalikomiteaa vastaan. Kantajien edustajina ovat asianajajat Sébastien Orlandi, Xavier Martin, Albert Coolen, Jean-Noël Louis ja Etienne Marchal, prosessiosoite Luxemburgissa.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa päätökset, joilla kantajat nimitettiin Euroopan yhteisöjen virkamiehiksi siltä osin kuin niissä vahvistetaan henkilöstösääntöjen liitteessä XIII olevan 12 artiklan mukaisella tavalla palkkaluokat, joissa heidät otetaan palvelukseen,
            
         
               —
            
            
               velvoittaa Euroopan talous- ja sosiaalikomitean korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Oikeudelliset perusteet ja pääasialliset perustelut ovat samat kuin asiassa T-130/05 ja T-160/05 ja samankaltaiset kuin asiassa T-58/05.